בני אהובה/הלכות אישות/י/יז
הלכות אישות/י/יז

אירסה וכו' נותנים לה י"ב חודש מיום התביעה. וכתב הבית שמואל סימן נ"ו ס"ק ב' הוא דעת הרמב"ם אבל הרא"ש והרמ"ה ס"ל משעת אירוסין וכן פסק בשלטי גיבורים עכ"ל וטעות סופר הוא דבזה אין חולק דמשנה מפורשת היא כתובות דף נ"ז והם מיירי בבוגרת שנתארסה לאחר שעברו י"ב חודש לבגרותה דנותנין שלשים יום משעת אירוסין אע"פ שלא תבעו זה את זה ועל דברי שו"ע שאחר זה שכתב שלשים יום מיום התביעה צריך לציין דברי הב"ש דעליה קאי אבל בנערה אין כאן חולק כלל.